Waarheen is ons met SA op pad? | Netwerk24
Waarheen is ons met SA op pad?
Deur Deon, Van Riebeeckshof 13 Junie 2019 00:00
Hoe graag ons ook al hoop en dink dat ons land daar is waar Madiba en die Arch ons sien as ’n reënboognasie . . . Nee, ons is nie daar nie . . . inteendeel baie ver daarvandaan. Meestal onbevoegdes is weer aangestel om in beheer van ons land te wees.
Wanneer ons R.W. Johnson se onlangse uitsprake lees, raak ons bewus van die feit dat ons nie ver van die afgrond is nie. Baie pessimisties, sal sommige mense sê, maar die realiteit is dat Johnson in die verlede al so baie reg was.
Kan die setlaars wat hulleself hier gevestig en die land (tesame met die inwoners) gebou het, staande bly teen dié wat wel teen ons is? Wat is ons alternatief?
Johnson noem in sy jongste boek dat Suid-Afrika slegs twee opsies het. Óf ons gaan voort en bestaan as ’n ontwikkelende land met ’n markekonomiese (kapitalistiese) basis en leier in die globale omgewing (streek) óf ons bestaan voort as ’n Afrika-nasionalistiese land met ’n primêre sosialistiese ingesteldheid.
Dit word gestel dat ons nie albei kan hê nie. Die vraag is watter opsie ons gaan uitoefen? Is die vraag nie in ’n groot mate maar retories nie? Opbou en groei teenoor afbreek en steel?
Ek glo ons hét al die antwoord. Dan word ons nog net een van die lande in Afrika waar Afrika-nasionalisme en sosialisme die botoon voer.
Is dit waar die bouers van hierdie land gaan eindig? En die huidige president kan mos in so ’n situasie geensins die redder wees nie.
Meer oor: Madiba | My Stem